pythainlp/thai-wiki-dataset-v4 huggingface dataset:
คณะกรรมการโอลิมปิกโอมาน

คณะกรรมการโอลิมปิกโอมาน (รหัสไอโอซี: OMA) เป็นคณะกรรมการโอลิมปิกแห่งชาติที่เป็นตัวแทนของประเทศโอมานสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2525 มีสำนักงานใหญ่ตั้งอยู่ที่ประเทศโอมาน เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากโอมานเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของสภาโอลิมปิกแห่งเอเชีย (โอซีเอ)
คณะกรรมการโอลิมปิกปาเลสไตน์

คณะกรรมการโอลิมปิกปาเลสไตน์ (รหัสไอโอซี: PLE) เป็นคณะกรรมการโอลิมปิกแห่งชาติที่เป็นตัวแทนของประเทศปาเลสไตน์สำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2538 มีสำนักงานใหญ่ตั้งอยู่ที่ประเทศปาเลสไตน์ เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากปาเลสไตน์เข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของสภาโอลิมปิกแห่งเอเชีย (โอซีเอ)
คณะกรรมการโอลิมปิกกาตาร์

คณะกรรมการโอลิมปิกกาตาร์ (รหัสไอโอซี: QAT) เป็นคณะกรรมการโอลิมปิกแห่งชาติที่เป็นตัวแทนของประเทศกาตาร์สำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2522 มีสำนักงานใหญ่ตั้งอยู่ที่ประเทศกาตาร์ เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากกาตาร์เข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของสภาโอลิมปิกแห่งเอเชีย (โอซีเอ)
คณะกรรมการโอลิมปิกซาอุดีอาระเบีย

คณะกรรมการโอลิมปิกซาอุดีอาระเบีย (รหัสไอโอซี: KSA) เป็นคณะกรรมการโอลิมปิกแห่งชาติที่เป็นตัวแทนของประเทศซาอุดีอาระเบีย ก่อตั้งเมื่อปี พ.ศ. 2507 เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากซาอุดีอาระเบียเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของสภาโอลิมปิกแห่งเอเชีย (โอซีเอ)
คณะกรรมการโอลิมปิกซีเรีย

คณะกรรมการโอลิมปิกซีเรีย (รหัสไอโอซี: SYR) เป็นคณะกรรมการโอลิมปิกแห่งชาติที่เป็นตัวแทนของประเทศซีเรียสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2491 มีสำนักงานใหญ่ตั้งอยู่ที่ประเทศซีเรีย เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากซีเรียเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของสภาโอลิมปิกแห่งเอเชีย (โอซีเอ)
คณะกรรมการโอลิมปิกแห่งชาติสหรัฐอาหรับเอมิเรตส์

คณะกรรมการโอลิมปิกแห่งชาติสหรัฐอาหรับเอมิเรตส์ (รหัสไอโอซี: UAE) เป็นคณะกรรมการโอลิมปิกแห่งชาติที่เป็นตัวแทนของประเทศสหรัฐอาหรับเอมิเรตส์สำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2522 มีสำนักงานใหญ่ตั้งอยู่ที่ประเทศสหรัฐอาหรับเอมิเรตส์ เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากสหรัฐอาหรับเอมิเรตส์เข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของสภาโอลิมปิกแห่งเอเชีย (โอซีเอ)
คณะกรรมการโอลิมปิกเยเมน

คณะกรรมการโอลิมปิกเยเมน (รหัสไอโอซี: YEM) เป็นคณะกรรมการโอลิมปิกแห่งชาติที่เป็นตัวแทนของประเทศเยเมนสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2517 มีสำนักงานใหญ่ตั้งอยู่ที่ประเทศเยเมน เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากเยเมนเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของสภาโอลิมปิกแห่งเอเชีย (โอซีเอ)
เอฟเอคอมมิวนิตีชีลด์ 2021

เอฟเอคอมมิวนิตีชีลด์ 2021 (หรือ เอฟเอคอมมิวนิตีชีลด์ภายใต้การสนับสนุนของแมคโดนัลด์ ด้วยเหตุผลด้านการสนับสนุน) เป็นการแข่งขันเอฟเอคอมมิวนิตีชีลด์ครั้งที่ 99 ซึ่งเป็นการพบกันระหว่างทีมชนะเลิศพรีเมียร์ลีกฤดูกาลที่ผ่านมาอย่างแมนเชสเตอร์ซิตีกับทีมชนะเลิศเอฟเอคัพฤดูกาลที่แล้วอย่างเลสเตอร์ซิตี แมนเชสเตอร์ซิตีกลับมาแข่งขันในรายการนี้อีกครั้งหลังจากที่พวกเขาเอาชนะการยิงลูกโทษเหนือลิเวอร์พูล 5–4 หลังจากที่เสมอกัน 1–1 ในปี 2019 ในขณะที่เลสเตอร์ซิตีกลับมาเล่นในรายการนี้หลังจากที่พวกเขาแพ้แมนเชสเตอร์ยูไนเต็ด 2–1 ในปี 2016 เกมจะแข่งขันในวันที่ 7 สิงหาคม ค.ศ. 2021 ที่สนามกีฬาเวมบลีย์ในลอนดอน
อาร์เซนอลเป็นแชมป์เก่าจากการชนะเลิศเอฟเอคอมมิวนิตีชีลด์ 2020 แต่พวกเขาหมดสิทธิ์ป้องกันแชมป์เนื่องจากไม่สามารถคว้าแชมป์พรีเมียร์ลีกหรือเอฟเอคัพในฤดูกาลที่แล้วได้
การแข่งขันจะถ่ายทอดสดทางช่องไอทีวี นี่เป็นครั้งแรกที่เอฟเอคอมมิวนิตีชีลด์จะถ่ายทอดสดทางฟรีทีวีหลังจากครั้งล่าสุดในปี 2012 ซึ่งก็ออกอากาศทางไอทีวีเช่นกัน
ภูมิหลัง.
เลสเตอร์ซิตีชนะเลิศเอฟเอคัพเป็นสมัยแรกของพวกเขาหลังจากที่เอาชนะเชลซี 1–0 ในรอบชิงชนะเลิศ นี่เป็นครั้งที่สามที่พวกเขาจะลงเล่นในรายการนี้ โดยก่อนหน้านี้ พวกเขาเคยชนะเลิศในปี 1971 และเป็นฝ่ายแพ้ในปี 2016
แมนเชสเตอร์ซิตีชนะเลิศพรีเมียร์ลีกเป็นสมัยที่สามในสี่ปีหลังสุดภายใต้การคุมทีมของแป็ป กวาร์ดิออลา พวกเขาคว้าแชมป์ลีกหลังจากที่คู่ปรับร่วมเมืองอย่างแมนเชสเตอร์ยูไนเต็ดเปิดสนามโอลด์แทรฟฟอร์ดแพ้เลสเตอร์ซิตี 1–2 เมื่อวันที่ 11 พฤษภาคม ค.ศ. 202 พวกเขาจะลงเล่นในรายการนี้เป็นครั้งที่ 13 ก่อนหน้านี้ พวกเขาชนะเลิศ 6 สมัย (1937, 1968, 1972, 2012, 2018, 2019) และแพ้ 6 ครั้ง (1934, 1956, 1969, 1973, 2011, 2014)
การแข่งขัน.
รายละเอียด.
<onlyinclude></onlyinclude>
แผ่นซับเสียง

แผ่นซับเสียง  เป็นวัสดุที่ใช้สำหรับควบคุมเสียงก้อง และเสียงสะท้อนภายในห้อง โดยทั่วไปจะใช้ในการปรับปรุงคุณภาพเสียงภายในห้อง เพื่อให้เกิดความชัดเจนของเสียง (Speech Intelligibility) แผ่นซับเสียงโดยทั่วไปมักทำมาจาก ฉนวนใยแก้ว หรือ ฉนวนใยหิน ประกอบด้วยโครงไม้ หุ้มด้วยผ้า หรือ อาจทำด้วยฟองน้ำ
แผ่นซับเสียง บางครั้งอาจเรียกว่า อะคูสติกบอร์ด
ทฤษฎีที่เกี่ยวข้อง.
วัสดุทั่วไปที่มีพื้นผิวแข็งๆ เช่น ยิปซั่มบอร์ด กระจก ไม้อัด หรือ ผนังก่ออิฐฉาบปูน จะมีคุณสมบัติ เมื่อเสียงตกกระทบจะสะท้อนมากกว่า 90% ดูดซับเสียงได้ไม่ถึง 10% จึงทำให้เกิดปัญหาเสียงก้องขึ้นภายในห้อง ส่วนแผ่นซับเสียงนั้นจะมีคุณสมบัติในการดูดซับเสียงมากกว่า 60% ขึ้นไป (และบางรุ่นบางยี่ห้อ อาจมีความสามารถในการดูดซับเสียงได้สูงถึง 90%) เมื่อเสียงตกกระทบจึงสะท้อนน้อยกว่าวัสดุทั่วๆไป
100 เกรตดีเทกทีฟส์

100 เกรตดีเทกทีฟส์   เป็นหนังสือที่เขียนโดยแม็กซิม จาคูโบว์สกี โดยมีชื่อเดิมคือ "100 เกรตดีเทกทีฟส์ออร์เดอะดีเทกทีฟไดเรกทอรี"  และเผยแพร่โดยบริษัทสำนักพิมพ์แคร์โรลแอนด์กราฟพับลิเชอส์ เมื่อวันที่ 1 มกราคม ค.ศ. 1991
ต่อมา "100 เกรตดีเทกทีฟส์"ได้รับรางวัลแอนโทนี สาขางานวิจารณ์ยอดเยี่ยม ใน ค.ศ. 1992
เล็บปุก

เล็บปุก  หรือ นิ้วปุก, นิ้วมือปุก  หรือ การปุก  เป็นการผิดรูปของนิ้วหรือเล็บ มือหรือเท้า เกี่ยวข้องกับโรคจำนวนมาก ส่วนใหญ่คือโรคหัวใจและโรคปอด
โดยทั่วไปมักถือว่าการปุกเกี่ยวข้องกับมะเร็งปอด, ปอดติดเชื้อ, โรคอินเตอร์สติเชียลของปอด, ซิสติกไฟโบรสิส และ โรคหลอดเลือดหัวใจ อาจพบส่งต่อในสายเครือญาติ ไปจนถึงเกิดขึ้นโดยไม่สัมพันธ์กับอาการทางการแพทย์อื่น ๆ โดยทั่วไปการตรวจสอบการปุกจะใช้การทดสอบชามรอธ (Schamroth's test) หรือการทดสอบหน้าต่างชามรอธ (Schamroth's window test) ซึ่งสาธิตครั้งแรกโดยนักหฤทัยวิทยาชาวแอฟริกาใต้ เลโอ ชามรอธ ด้วยตนเอง
ความชุกของการปุกไม่เป็นที่ทราบแน่ชัด แต่ประมาณอยู่ที่ 1% ของผู้ป่วยที่พบแพทย์อายุรศาสตร์ ปรากฏหลักฐานการรับรู้ว่าการปุกเป็นอาการของโรคมาตั้งแต่ยุคสมัยของฮิปโปกราตีส
เอบรอฮีม แรอีซี

เอบรอฮีม แรอีโซลซอดอที (14 ธันวาคม ค.ศ. 1960 – 19 พฤษภาคม ค.ศ. 2024) โดยทั่วไปรู้จักกันในชื่อ เอบรอฮีม แรอีซี  เป็นนักการเมืองชาวอิหร่านที่ดำรงตำแหน่งประธานาธิบดีอิหร่านคนที่ 8 ตั้งแต่ ค.ศ. 2021 จนกระทั่งเสียชีวิตใน ค.ศ. 2024 เขาเคยดำรงตำแหน่งสำคัญอย่างประธานสำนักงานสอบสวนกลาง อัยการสูงสุด และประธานศาลสูงสุดเป็นอาทิ เขายังเคยเป็นอาจารย์ใหญ่และนักกฎหมายอิสลามก่อนที่จะได้รับเลือกเป็นประธานาธิบดีหลังการเลือกตั้งใน ค.ศ. 2021
19 พฤษภาคม 2024 ประธานาธิบดีแรอีซี พร้อมด้วยรัฐมนตรีว่าการกระทรวงต่างประเทศ และเจ้าหน้าที่หลายคน ประสบอุบัติเหตุเฮลิคอปเตอร์ตกบริเวณใกล้แวร์แซฆอน ภายหลังสื่อของรัฐยืนยันว่าทุกคนเสียชีวิต
ประวัติ.
แรอีซีเกิดที่เมืองแมชแฮด เมืองใหญ่อันดับสองของอิหร่าน บิดาของเขาซึ่งเป็นผู้นำศาสนาเสียชีวิตขณะที่เขามีอายุห้าขวบ แรอีซีเข้าศึกษาโรงเรียนศาสนาที่เมืองโกมเมื่อมีอายุสิบห้าปี ต่อมาแรอีซีเข้าร่วมในการปฏิวัติอิสลามเพื่อโค่นล้มระบอบกษัตริย์และสถาปนาระบอบสาธารณรัฐ แรอีซีจบการศึกษาสูงสุดระดับปริญญาเอกสาขากฎหมายเอกชนจากมหาวิทยาลัยโมแทแฮรีในกรุงเตหะราน ซึ่งเป็นมหาวิทยาลัยขนาดเล็กมาก
แรอีซีเริ่มทำงานในฐานะอัยการตั้งแต่ปี 1981 และได้ย้ายเข้ามาในตำแหน่งรองอัยการกรุงเตหะรานในปี 1985 ขณะมีอายุยี่สิบห้าปี จากนั้น แรอีซีเริ่มได้รับความสนใจจากอายะตุลลอฮ์รูฮุลลอฮ์ โคมัยนีในปี 1988 ซึ่งในปีดังกล่าว แรอีซีได้รับแต่งตั้งให้เป็นหนึ่งในคณะผู้พิพากษาจำนวนสี่คนที่ทำการตัดสินคดีของนักโทษการเมืองที่เป็นสมาชิกมุญาฮิดีนประชาชนอิหร่าน คาดการณ์ว่ามีนักโทษการเมืองหลายพันคนที่ถูกพิพากษาประหารชีวิตและถูกฝังในหลุมศพโดยไม่ระบุชื่อ จนทำให้เขาได้รับฉายา "จอมเชือดแห่งเตหะราน" แรอีซีพยายามปฏิเสธว่าตัวเขาไม่ได้มีบทบาทในการสั่งประหาร แต่ก็ระบุว่าการประหารดังกล่าวเป็นสิ่งชอบธรรมแล้วตามหลัก "ฟัตวา" ของอายะตุลลอฮ์โคมัยนี มีหลักฐานบ่งชี้ว่าการประหารหมู่ที่เกิดขึ้น ทำให้แรอีซีหลุดจากการถูกวางตัวให้เป็นผู้สืบทอดอำนาจของอายะตุลลอฮ์โคมัยนี 
หลังการอสัญกรรมของอายะตุลลอฮ์โคมัยนี ตำแหน่งผู้นำสูงสุดคนใหม่ตกเป็นของแอลี ฆอเมเนอี แรอีซีดำรงตำแหน่งอัยการกรุงเตหะรานระหว่างปี 1989–1994, ประธานสำนักงานสอบสวนกลางระหว่างปี 1994–2004, รองประธานศาลสูงสุดระหว่างปี 2004–2014, อัยการสูงสุดระหว่างปี 2014–2016 จากนั้นเขาลงสมัครท้าชิงตำแหน่งประธานาธิบดีในปี 2017 แต่พ่ายแพ้ให้แก่แฮแซน โรว์ฮอนี ต่อมาเขาได้ดำรงตำแหน่งประธานศาลสูงสุดระหว่างปี 2019–2021 จากนั้นเขาลงสมัครท้าชิงตำแหน่งประธานาธิบดีอีกครั้งในปี 2021 และได้รับชัยชนะด้วยคะแนนเสียง 62% ของผู้มาใช้สิทธิ์
นักเคลื่อนไหวในตลาดทุนประท้วงประธานาธิบดีอิหร่าน.
หลังจาก 6 เดือนนับจากการเข้ารับตำแหน่งของ Ebrahim Raisi สถานการณ์ของตลาดทุนยังคงน่าผิดหวัง ดัชนีรวมของตลาดหลักทรัพย์เตหะรานลดลงมากกว่า 30,000 หน่วยในระหว่างการซื้อขายวันนี้ และแตะระดับ 1 ล้าน 275,000 หน่วย ในสถานการณ์นี้ เมื่อหุ้นในตลาดส่วนใหญ่ติดลบ ผู้ถือหุ้นได้ติดเทรนด์แฮชแท็ก "First_Priority_Stock Exchange" ในพื้นที่เสมือน แฮชแท็กนี้สร้างขึ้นเพื่อประท้วงพฤติกรรมนิ่งเฉยของประธานาธิบดีและทีมเศรษฐกิจของเขาเกี่ยวกับสถานะของเมืองหลวง และอ้างถึงคำสัญญาของ Ebrahim Raisi ก่อนการเลือกตั้งว่าตลาดหุ้นจะมีความสำคัญอันดับแรกของรัฐบาลของเขา
ณฉัตร จันทพันธ์

ณฉัตร จันทพันธ์ (เกิด 25 มีนาคม พ.ศ. 2533) ชื่อเล่น นิกกี้ เป็นนักร้อง นักแสดง พิธีกรชาวไทย พี่ชายของเม้าส์ อดีตนักร้องวงบี-โอ-วาย ลูกชายคนกลางของคุณพ่อแต๊ก วรเชษฐ จันทพันธ์ จบการศึกษามัธยมตอนปลายจาก โรงเรียนสวนกุหลาบวิทยาลัย เข้าวงการบันเทิงจากการประกวด LG Star Talent
มีชื่อเสียงจากงานพิธีกร เป็นพิธีกรในรายการ "O:IC" ตามมาด้วยรายการ "รถโรงเรียน High School Reunion"
เจ้าชายบาเยซิด อ็อสมัน

เจ้าชายบาเยซิด อ็อสมัน  ประสูติเมื่อวันที่ 23 มิถุนายน 2467 ณ กรุงปารีส ประเทศฝรั่งเศส เจ้าชายอิบราฮิม เทวิก และ ฮาตริก เซดิเย ฮานิม เป็นพระประมุขพระองค์ที่ 44 แห่งราชวงศ์อ็อสมัน ซึ่งปกครองจักรวรรดิออตโตมัน ก่อนจะถูกยกเลิกระบอบกษัตริย์ในปี 2472 และถูกปกครองในรูปแบบ สาธารณรัฐ แทน โดยทรงเป็นพระราชนัดดาใน สุลต่านอับดุล เมจิดที่ 1 ทรงดำรงพระองค์เป็น พระประมุขแห่งราชวงศ์อ็อสมัน ภายหลังการสิ้นพระชนม์ของ เจ้าชายเออร์ตุกรุล อ็อสมัน เมื่อวันที่ 23 กันยายน 2552 
ด้านชีวิตส่วนพระองค์ พระองค์มิเคยเสกสมรส จึงไม่มีพระบุตร พระองค์สิ้นพระชนม์ลงเมื่อวันที่ 6 มกราคม 2560 สิริพระชันษาได้ 92 ปี เจ้าชายดุนดาร์ อาลี อ็อสมัน พระญาติ ขึ้นดำรงฐานะพระประมุชแห่งอ็อสมัน
เจ้าชายเชห์ซาเด เมห์เหม็ด อับดุลคาริม

เจ้าชายเชห์ซาเด เมห์เหม็ด อับดุลคาริม  ประสูติเมื่อวันที่ 27 มิถุนายน 2449 เป็นพระโอรสใน เจ้าชายเมเหม็ด เซลิม และ นูเฟอร์ ฮานิม เป็นพระราชนัดดาใน สุลต่านอับดุล ฮามิดที่ 2 ทรงได้รับการศึกษาที่วิทยาลัยกาลาตาซาราย ณ อิสตันบูล และในปี 2476 ทรงได้รับเชิญให้เสด็จ ณ ประเทศญี่ปุ่น โดยในฐานะแขกของรัฐบาล สันนิษฐานว่าน่าจะใช้สถานะของพระองค์ในฐานะผู้อ้างสิทธิ์ราชบัลลังก์ออตโตมันเพื่อช่วยเหลือจักรวรรดิญี่ปุ่น ในการรุกรานของชาติมุสลิม ในเอเชียกลาง ที่ขัดแย้งกับสหภาพโซเวียต
พระองค์ทรงเสกสมรสกับ นเหม็ด ฮานิม (25 ธันวาคม พ.ศ. 2454 – 4 สิงหาคม พ.ศ. 2524) ที่ อเลปโป ณ ประเทศซีเรีย เมื่อวันที่ 24 กุมภาพันธ์ พ.ศ. 2473 และหย่าร้างในปี พ.ศ. 2474 มีพระโอรส 2 พระองค์ ซึ่งล้วนแล้วได้ดำรงพระอิสริยยศเป็น เจ้าชายประมุขแห่งออตโตมัน ทั้งสิ้น คือ
เจ้าชายเชห์ซาเด เมห์เหม็ด อับดุลคาริม สิ้นพระชนม์ลงเมื่อวันที่ 3 สิงหาคม 2478 สิริพระชันษาได้เพียง 29 ปี
เจ้าหญิงเนมิกา สุลต่าน

เจ้าหญิงเนมิกา สุลต่าน  ประสูติเมื่อวันที่ 9 มีนาคม 2431 เป็นพระธิดาใน เจ้าชายเมเหม็ด เซลิม และ อิราเยีย ฮานิม เป็นพระราชนัดดาใน สุลต่านอับดุล ฮามิดที่ 2 เป็นพระเชษฐภคินีต่างพระชนนีใน เจ้าชายเชห์ซาเด เมห์เหม็ด อับดุลคาริม เป็นพระปิตุจฉา (ป้าฝ่ายพ่อ) ใน 2 พระประมุขแห่งราชวงศ์ออตโตมันคือ เจ้าชายดุนดาร์ อาลี ออสมัน และ เจ้าชายฮารุน ออสมัน โดยพระมารดาของพระองค์ เป็นพระภคินีใน นาซิเคดา กาดิน พระชายาพระองค์แรกใน สุลต่านเมห์เหม็ดที่ 6 ทรงมีพระเชษฐาร่วมพระอุทร คือ เจ้าชายเมห์เหม็ต แต่สิ้นพระชนม์ในวัยทารก ต่อมา เมื่อพระชันษาได้ราว 16 ปี พระมารดาของพระองค์ก็ถึงแก่กรรม 
พระองค์ทรงเสกสมรสกับ อาลี คานัน เบ เมื่อวันที่ 22 มิถุนายน พ.ศ. 2454 ในพระราชวังยิลดิซ ทั้งคู่ได้รับพระราชวังโกเตรป เป็นที่ประทับ พระองค์ทรงให้กำเนิดพระธิดาคนแรกนามว่า ฟัตมา เฟทิเย ฮานิมัสสุลต่าน เมื่อวันที่ 13 พฤศจิกายน พ.ศ. 2455 สามปีต่อมาเมื่อวันที่ 14 กันยายน พ.ศ. 2458 ได้ให้กำเนิดพระโอรสคือ สุลต่านซาดี อิบราฮิม เบ ถัดจากนั้นอีกสี่ปีต่อมา ในวันที่ 1 มีนาคม พ.ศ. 2463 ได้ให้กำเนิดพระโอรสอีกคนหนึ่ง นามว่า สุลต่านซาดี คาซิม เบ ในพระราชวังโกเตรป พระสวามีของพระองค์เป็นวิศวกรเหมืองแร่คนแรกของตุรกีที่ไปศึกษาต่อต่างประเทศ ภายหลังการหลับหนีและการพลัดถิ่นของราชวงศ์ออตโตมัน ในเดือนมีนาคม พ.ศ. 2467 ครอบครัวของพระองค์ได้ตั้งรกรากอยู่ใน ปารีส ประเทศฝรั่งเศส และได้ให้กำเนิดพระธิดาคนเล็ก คือ เออร์ไมต์ ซาเตีย ฮานิมัสสุลต่าน เมื่อวันที่ 15 มกราคม พ.ศ. 2470 ต่อมาครอบครัวพระองค์ได้ย้ายไป ณ เลบานอน ซึ่งที่นั่น พระสวามีของพระองค์ดำรงตำแหน่งทางการเมือง โดยเป็นนายกเทศมนตรีของเมืองตริโปลี (เลบานอน) ต่อมาในปี 2505 พระสวามีของพระองค์ได้ถึงแ่กรรม 
ในปี 2495 พระองค์ได้ย้ายกลับไปประเทศตุรกี อีกครั้ง เนื่องจากตอนนั้น สภาวะความตึงเครียดของรัฐบาลและประชาชนลดน้อยลง และได้สิ้นพระชนม์ ณ อิสตันบูล ประเทศตุรกี เมื่อวันที่ 6 กันยายน พ.ศ. 2512 สิริพระชันษาได้ 81 ปี
ผิวหนังเขียว

ผิวหนังเขียว, อาการเขียว หรือ อาการเขียวคล้ำ  เป็นการเปลี่ยนสีของผิวหนังหรือเยื่อมิวคัสเป็นสีออกน้ำเงินถึงม่วง เกิดจากเนื้อเยื่อใกล้พื้นผิวของผิวหนังมีความเข้มข้นของออกซิเจนต่ำ ข้อมูลอิงจากงานศึกษาของ Lundsgaard และ Van Slyke ระบุว่า โดยดั้งเดิมแล้วถือส่าจะเกิดเมื่อมีความเข้มข้นมากกว่า 5.0 g/dL ของ ดีออกซีเฮโมโกลบิน ค่านี้มาจากค่าประมาณความเข้มข้นในหลอดเลือดฝอย ซึ่งได้ากค่าเฉลี่ยของการวัดในหลอดเลือดแดงเทียบกับหลอดเลือดดำ เนื่องจากการคาดการณ์การเกิดออกซิเจนต่ำในปัจจุบันมักนำมาจากการวัดก๊าซในหลอดเลือดแดงหรือจากการพัลส์ออกซิเมทรี (pulse oximetry) ซึ่งเป็นไปได้ว่าเป็นค่าประมาณมากเกินจริง เพราะปรากฏหลักฐานที่แสดงว่าระดับดีออกซีเฮโมโกลบินที่ 2.0 g/dL สามารถเกิดผิวเขียวได้
ชื่อในภาษาอังกฤษ "cyanosis" แปลตรงตัวว่า "โรคสีน้ำเงิน" หรือ "อาการน้ำเงิน" มาจากชื่อของสีฟ้า (cyan) ซึ่งมาจากคำภาษากรีกที่แปลง่าสีน้ำเงิน ("cyanós (κυανός)")
คณะกรรมการโอลิมปิกแห่งชาติอเมริกันซามัว

คณะกรรมการโอลิมปิกแห่งชาติอเมริกันซามัว (รหัสไอโอซี: ASA) เป็นคณะกรรมการโอลิมปิกแห่งชาติที่เป็นตัวแทนของประเทศอเมริกันซามัวสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2530 มีสำนักงานใหญ่ตั้งอยู่ที่ประเทศอเมริกันซามัว เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากอเมริกันซามัวเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของคณะกรรมการโอลิมปิกแห่งชาติโอเชียเนีย (โอเอ็นโอซี)
คณะกรรมการโอลิมปิกออสเตรเลีย

คณะกรรมการโอลิมปิกออสเตรเลีย (AOC, รหัสไอโอซี: AUS) เป็นคณะกรรมการโอลิมปิกแห่งชาติที่เป็นตัวแทนของประเทศออสเตรเลียสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2438 มีสำนักงานใหญ่ตั้งอยู่ที่ประเทศออสเตรเลีย เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากออสเตรเลียเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของคณะกรรมการโอลิมปิกแห่งชาติโอเชียเนีย (โอเอ็นโอซี)
คณะกรรมการโอลิมปิกและกีฬาแห่งชาติหมู่เกาะคุก

คณะกรรมการโอลิมปิกแห่งชาติและกีฬาหมู่เกาะคุก (รหัสไอโอซี: COK) เป็นคณะกรรมการโอลิมปิกแห่งชาติที่เป็นตัวแทนของประเทศหมู่เกาะคุกสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2529 มีสำนักงานใหญ่ตั้งอยู่ที่ประเทศหมู่เกาะคุก เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากหมู่เกาะคุกเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของคณะกรรมการโอลิมปิกแห่งชาติโอเชียเนีย (โอเอ็นโอซี)
คณะกรรมการโอลิมปิกสหพันธรัฐไมโครนีเชีย

คณะกรรมการโอลิมปิกสหพันธรัฐไมโครนีเชีย (รหัสไอโอซี: FSM) เป็นคณะกรรมการโอลิมปิกแห่งชาติที่เป็นตัวแทนของสหพันธรัฐไมโครนีเชียสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2538 มีสำนักงานใหญ่ตั้งอยู่ที่ประเทศสหพันธรัฐไมโครนีเชีย เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากสหพันธรัฐไมโครนีเชียเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของคณะกรรมการโอลิมปิกแห่งชาติโอเชียเนีย (โอเอ็นโอซี)
แจวอด โฟรูฆี

แจวอด โฟรูฆี (11 กันยายน ค.ศ. 1979 –) เป็นนักกีฬายิงปืนชาวอิหร่าน เขาเป็นตัวแทนของประเทศอิหร่านเข้าแข่งขันโอลิมปิกฤดูร้อน 2020 ที่โตเกียว ประเทศญี่ปุ่น ในรายการปืนสั้นอัดลม 10 เมตรชาย และปืนสั้นอัดลม 10 เมตรทีมผสม
ก่อนที่โฟรูฆีจะมาเป็นนักกีฬายิงปืนเขาเป็นบุรุษพยาบาลในกองพิทักษ์ปฏิวัติอิสลาม (IRGC) ซึ่งประจำการในประเทศซีเรียในปี ค.ศ. 2012-13 โดยเป็นส่วนหนึ่งกองบริการทางการแพทย์
ประวัติ.
ในการแข่งขันยิงปืนชิงแชมป์เอเชีย 2019 ที่โดฮา เขาได้รับเหรียญทองแดงในรายการปืนสั้นอัดลม 10 เมตรชายและปืนสั้นอัดลม 10 เมตรทีมผสม
โฟรูฆีได้เข้าแข่งขันโอลิมปิกฤดูร้อน 2020 ที่โตเกียว เขาได้รับเหรียญทองในรายการปืนสั้นอัดลม 10 เมตรชาย ด้วยคะแนน 244.8 คะแนน และได้สร้างสถิติโอลิมปิกใหม่ นอกจากนี้เขายังเป็นนักกีฬาชาวอิหร่านคนแรกที่ได้รับเหรียญทองในกีฬายิงปืนโอลิมปิก และเขายังเป็นผู้ที่ได้รับเหรียญทองเมื่ออายุ 41 ปี ทำให้เขาเป็นผู้ชนะเลิศเหรียญที่อายุเยอะที่สุดในอิหร่าน
สมาคมกีฬาและคณะกรรมการโอลิมปิกแห่งชาติฟีจี

สมาคมกีฬาและคณะกรรมการโอลิมปิกแห่งชาติฟีจี (FASANOC, รหัสไอโอซี: FIJ) เป็นคณะกรรมการโอลิมปิกแห่งชาติที่เป็นตัวแทนของประเทศฟีจีสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2492 มีสำนักงานใหญ่ตั้งอยู่ที่ประเทศฟีจี เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากฟีจีเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของคณะกรรมการโอลิมปิกแห่งชาติโอเชียเนีย (โอเอ็นโอซี)
คณะกรรมการโอลิมปิกแห่งชาติกวม

คณะกรรมการโอลิมปิกแห่งชาติกวม (รหัสไอโอซี: GUM) เป็นคณะกรรมการโอลิมปิกแห่งชาติที่เป็นตัวแทนของประเทศกวมสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2519 มีสำนักงานใหญ่ตั้งอยู่ที่ประเทศกวม เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากกวมเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของคณะกรรมการโอลิมปิกแห่งชาติโอเชียเนีย (โอเอ็นโอซี)
เจ้าชายแอร์ทูรุล อ็อสมัน

เจ้าชายแอร์ทูรุล ออสมัน เอเฟนดี (18 สิงหาคม ค.ศ. 1912 – 23 กันยายน ค.ศ. 2009) รู้จักกันในพระนาม ออสมัน แอร์ทูรุล ออสมาโนลู  ตามกฎหมายนามสกุลของสาธารณรัฐตุรกี เป็นเจ้าชายแห่งจักรวรรดิออตโตมันและพระประมุของค์ที่ 43 แห่งตระกูลออสมันใน ค.ศ. 1994 จนกระทั่งสิ้นพระชนม์
ก่อนหน้าการล้มล้างระบอบกษัตริย์ในวันที่ 1 พฤศจิกายน ค.ศ. 1922 ออสมันได้รับการเรียกขานพระนามเป็น เชฮ์ซาเด แอร์ทูรุล ออสมัน เอเฟนดี ฮัซเรตเลรี  เจ้าชายแห่งจักรวรรดิออตโตมัน พระองค์เป็นที่รู้จักในประเทศตุรกีในฐานะ "ออตโตมันองค์สุดท้าย"
พระประวัติ.
เจ้าชายแอร์ทูรุล ออสมันประสูติในวันที่ 18 สิงหาคม ค.ศ. 1912 ที่พระราชวังนีชันทาชือในอิสตันบูล
ใน ค.ศ. 1924 ขณะกำลังศึกษาที่เวียนนา ประเทศออสเตรีย พระองค์ได้รับข่าวว่าสมาชิกพระราชวงศ์ของสุลต่านทั้งหมดถูกเนรเทศ พระองค์ประทับที่สหรัฐใน ค.ศ. 1933 และภายหลังอาศัยอยู่ในนครนิวยอร์ก พระองค์ศึกษาที่ Sciences Po ปารีส 
หลัง ค.ศ. 1945 ออสมันทรงใช้ชีวิตอย่างสมถะที่แมนฮัตตัน โดยประทับในอพาร์ทเมนท์สองห้องนอนเหนือภัตตาคาร พระองค์เสด็จกลับประเทศตุรกีใน ค.ศ. 1992 หลังได้รับเชิญจากรัฐบาล ในเวลานั้น พระองค์ทอดพระเนตรเห็นว่า "ประชาธิปไตยทำงานได้ดีในประเทศตุรกี" พระองค์กลายเป็นพระประมุของค์ที่ 43 แห่งตระกูลออสมันใน ค.ศ. 1994
ออสมันได้รับหนังสือเดินทางและความเป็นพลเมืองตุรกีใน ค.ศ. 2004
พระองค์สิ้นพระชนม์จากไตวายขณะบรรทม ตอนพระชนมายุ 97 พรรษาในวันที่ 23 กันยายน ค.ศ. 2009 เจ้าชายประทับอยู่ในโรงพยาบาลอนุสรณ์ของอิสตันบูลก่อนจะสิ้นพระชนม์เป็นเวลาหนึ่งสัปดาห์ พืธีพระศพของออสมันจัดขึ้นที่มัสยิดสุลต่านอาเหม็ดในอิสตันบูลเมื่อวันที่ 26 กันยายน พระวรกายถูกฝังถัดจากสุลต่านอับดุล ฮามิดที่ 2 พระอัยกา ในย่าน Çemberlitaş ของอิสตันบูล โลงพระศพได้รับการคลุมด้วยธงจักรวรรดิออตโตมัน และมีรัฐมนตรีหลายคนของตุรกีเข้าร่วมพิธีพระศพด้วย
แฟแรแวแฮร์

แฟแรแวแฮร์  มีอีกชื่อว่า โฟโรว์แฮร์  หรือ แฟร์เรคียอนี  เป็นหนึ่งในสัญลักษณ์ที่เป็นที่รู้จักมากที่สุดของศาสนาโซโรอัสเตอร์ ศาสนาอิหร่านที่กลุ่มชนอิหร่านส่วนใหญ่เคยนับถือก่อนที่มุสลิมพิชิตจักรวรรดิเปอร์เซียใน#เปลี่ยนทาง ซึ่งนำไปสู่การล่มสลายของจักรวรรดิซาเซเนียนและการอพยพของชาวโซโรอัสเตอร์จำนวนมากไปที่อินเดียทันที เพื่อรักษาอัตลักษณ์ทางศาสนาและหลบหนีจากการเบียดเบียนของมุสลิม มีการตีความหลายแบบว่าแฟแรแวแฮร์มีความหมายว่าอะไร และยังไม่มีฉันทามติสากลที่เป็นรูปธรรมเกี่ยวกับความหมายของมัน อย่างไรก็ตาม ส่วนใหญ่เชื่อว่าแฟแรแวแฮร์เป็นรูปสัญลักษณ์ของ "ฟราวาชี" หรือจิตวิญญาณของแต่ละบุคคลตามความเชื่อในศาสนาโซโรอัสเตอร์
แฟแรแวแฮร์เป็นหนึ่งในสัญลักษณ์สมัยก่อนการเข้ามาของศาสนาอิสลามที่เป็นที่รู้จักมากที่สุดของประเทศอิหร่าน และชาวอิหร่านในเอเชียตะวันตกและใต้มักใส่เป็นจี้ แม้จะมีต้นกำเนิดจากความเชื่อทางศาสนา แต่แฟแรแวแฮร์ได้กลายมาเป็นสัญลักษณ์ทางฆราวาสและวัฒนธรรม ส่วนใหญ่มักใช้เป็นการรวมอัตลักษณ์ชาตินิยมอิหร่าน
อัลมัสอูดี

อะบูลฮะซัน อะลี อิบน์ อัลฮุซัยน์ อิบน์ อะลี อัลมัสอูดี (ประมาณ ค.ศ. 896–956) เป็นนักประวัติศาสตร์ นักภูมิศาสตร์ และนักเดินทางชาวอาหรับ ซึ่งบางครั้งได้รับการขนานนามว่าเป็น "เฮอรอโดทัสของชาวอาหรับ" อัลมัสอูดีเป็นนักเขียนผู้รู้รอบด้านที่มีผลงานทั้งด้านเทววิทยา ประวัติศาสตร์ (อิสลามและสากล) ภูมิศาสตร์ วิทยาศาสตร์ธรรมชาติ และปรัชญามากกว่า 20 อัน ผลงานชิ้นเอกของเขาคือ "มุรูญุษษะฮับวะมะอาดินิลเญาฮัร"  ที่มีเนื้อหาเกี่ยวกับประวัติศาสตร์สากล ภูมิศาสตร์ที่อิงวิทยาศาสตร์ การวิพากษ์สังคม และชีวประวัติ
คณะกรรมการโอลิมปิกแห่งชาติคิริบาส

คณะกรรมการโอลิมปิกแห่งชาติคิริบาส (รหัสไอโอซี: KIR) เป็นคณะกรรมการโอลิมปิกแห่งชาติที่เป็นตัวแทนของประเทศคิริบาสสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2545 มีสำนักงานใหญ่ตั้งอยู่ที่ประเทศคิริบาส เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากคิริบาสเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของคณะกรรมการโอลิมปิกแห่งชาติโอเชียเนีย (โอเอ็นโอซี)
อิบน์ เฮาก็อล

มุฮัมมัด อะบูลกอซิม อิบน์ เฮาก็อล (เกิดที่นุศ็อยบิน เมโสโปเตเมียตอนบน) เป็นนักเขียน นักภูมิศาสตร์ และผู้บันทึกเหตุการณ์มุสลิมชาวอาหรับในคริสต์ศตวรรษที่ 10 เขาออกเดินทางสำรวจระหว่าง ค.ศ. 943 ถึง 969 ผลงานสำคัญที่เขาเขียนใน ค.ศ. 977 มีชื่อว่า "ศูเราะตุลอัรฎ์" ("โฉมหน้าของแผ่นดิน") ปีที่เขาเสียชีวิตซึ่งคะเนจากงานเขียนของเขาเป็นปีหลัง ฮ.ศ. 368/ค.ศ. 978
คณะกรรมการโอลิมปิกแห่งชาติหมู่เกาะมาร์แชลล์

คณะกรรมการโอลิมปิกแห่งชาติหมู่เกาะมาร์แชลล์ (รหัสไอโอซี: MHL) เป็นคณะกรรมการโอลิมปิกแห่งชาติที่เป็นตัวแทนของหมู่เกาะมาร์แชลล์สำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2544 มีสำนักงานใหญ่ตั้งอยู่ที่สาธารณรัฐหมู่เกาะมาร์แชลล์ เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากสาธารณรัฐหมู่เกาะมาร์แชลล์เข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของคณะกรรมการโอลิมปิกแห่งชาติโอเชียเนีย (โอเอ็นโอซี)
คณะกรรมการโอลิมปิกนาอูรู

<ns>0</ns>
 <revision>
 <parentid>9561117</parentid>
 <timestamp>2024-11-16T21:57:35Z</timestamp>
 <contributor>
 <username>JasperBot</username>
 </contributor>
 <minor />
 <comment>แทนที่ {lang-??} ด้วย {langx|??}</comment>
 <origin>11934682</origin>
 <model>wikitext</model>
 <format>text/x-wiki</format>
คณะกรรมการโอลิมปิกนาอูรู (รหัสไอโอซี: NRU) เป็นคณะกรรมการโอลิมปิกแห่งชาติที่เป็นตัวแทนของประเทศนาอูรูสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2534 มีสำนักงานใหญ่ตั้งอยู่ที่ประเทศนาอูรู เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากนาอูรูเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของคณะกรรมการโอลิมปิกแห่งชาติโอเชียเนีย (โอเอ็นโอซี)
คณะกรรมการโอลิมปิกนิวซีแลนด์

คณะกรรมการโอลิมปิกนิวซีแลนด์ (ก่อนปี พ.ศ. 2537 ใช้ชื่อว่า "New Zealand Olympic and Commonwealth Games Association", รหัสไอโอซี: NZL) เป็นคณะกรรมการโอลิมปิกแห่งชาติที่เป็นตัวแทนของประเทศนิวซีแลนด์สำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2454 มีสำนักงานใหญ่ตั้งอยู่ที่ประเทศนิวซีแลนด์ เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากนิวซีแลนด์เข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของคณะกรรมการโอลิมปิกแห่งชาติโอเชียเนีย (โอเอ็นโอซี)
คณะกรรมการโอลิมปิกแห่งชาติปาเลา

คณะกรรมการโอลิมปิกแห่งชาติปาเลา (รหัสไอโอซี: PLW) เป็นคณะกรรมการโอลิมปิกแห่งชาติที่เป็นตัวแทนของประเทศปาเลาสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2542 มีสำนักงานใหญ่ตั้งอยู่ที่ประเทศปาเลา เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากปาเลาเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของคณะกรรมการโอลิมปิกแห่งชาติโอเชียเนีย (โอเอ็นโอซี)
คณะกรรมการโอลิมปิกปาปัวนิวกินี

คณะกรรมการโอลิมปิกปาปัวนิวกินี (รหัสไอโอซี: PNG) เป็นคณะกรรมการโอลิมปิกแห่งชาติที่เป็นตัวแทนของประเทศปาปัวนิวกินีสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2517 มีสำนักงานใหญ่ตั้งอยู่ที่ประเทศปาปัวนิวกินี เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากปาปัวนิวกินีเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของคณะกรรมการโอลิมปิกแห่งชาติโอเชียเนีย (โอเอ็นโอซี)
สมาคมกีฬาและคณะกรรมการโอลิมปิกแห่งชาติซามัว

สมาคมกีฬาและคณะกรรมการโอลิมปิกแห่งชาติซามัว (รหัสไอโอซี: SAM) เป็นคณะกรรมการโอลิมปิกแห่งชาติที่เป็นตัวแทนของประเทศซามัวสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2526 มีสำนักงานใหญ่ตั้งอยู่ที่ประเทศซามัว เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากซามัวเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของคณะกรรมการโอลิมปิกแห่งชาติโอเชียเนีย (โอเอ็นโอซี)
สงครามวิสกี้

สงครามวิสกี้  หรืออีกชื่อหนึ่งว่า สงครามสุรา  เป็นการเผชิญหน้าหลอก ๆ และกรณีพิพาทเรื่องอาณาเขตเหนือเกาะฮันส์ระหว่างเดนมาร์กกับแคนาดาใน ค.ศ. 1978 ถึง 2022
"The Globe and Mail" หนังสือพิมพ์แคนาดารายงานในวันที่ 10 มิถุนายน ค.ศ. 2022 ว่ารัฐบาลแคนาดากับเดนมาร์กได้ตกลงวางชายแดนผ่ากลางเกาะ โดยแบ่งเป็นฝั่งดินแดนนูนาวุตของแคนาดา กับฝั่งกรีนแลนด์ของเดนมาร์ก
ปัญหา.
ใน ค.ศ. 1984 แคนาดา"ยั่วยุ"เดนมาร์กด้วยการติดตั้งธงบนเกาะและทิ้งขวดวิสกี้แคนาดาไว้ รัฐมนตรีว่าการกระทรวงกิจการกรีนแลนด์ของเดนมาร์กจึงมาที่เกาะนี้ในปีเดียวกันพร้อมกับธงเดนมาร์ก ขวดสนัปส์ และจดหมายที่เขียนว่า "" ('ยินดีต้อนรับสู่เกาะของเดนมาร์ก') ทั้งสองประเทศผลัดกันเปลี่ยนธงและเครื่องดื่มมึนเมาบนเกาะเป็นของตน จนมีการใช้ Google ads เพื่อ "สนับสนุนการอ้างสิทธิ"
ทั้งสองประเทศเห็นพ้องกับกระบวนการแก้ปัญหาใน ค.ศ. 2005 จากนั้นจึงมีข้อสรุปใน ค.ศ. 2022
คณะกรรมการโอลิมปิกแห่งชาติหมู่เกาะโซโลมอน

คณะกรรมการโอลิมปิกแห่งชาติหมู่เกาะโซโลมอน (รหัสไอโอซี: SOL) เป็นคณะกรรมการโอลิมปิกแห่งชาติที่เป็นตัวแทนของหมู่เกาะโซโลมอนสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2526 มีสำนักงานใหญ่ตั้งอยู่ที่ประเทศหมู่เกาะโซโลมอน เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากหมู่เกาะโซโลมอนเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของคณะกรรมการโอลิมปิกแห่งชาติโอเชียเนีย (โอเอ็นโอซี)
สมาคมกีฬาและคณะกรรมการโอลิมปิกแห่งชาติตองงา

สมาคมกีฬาและคณะกรรมการโอลิมปิกแห่งชาติตองงา (รหัสไอโอซี: TGA) เป็นคณะกรรมการโอลิมปิกแห่งชาติที่เป็นตัวแทนของประเทศตองงาสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2506 มีสำนักงานใหญ่ตั้งอยู่ที่ประเทศตองงา เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากตองงาเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของคณะกรรมการโอลิมปิกแห่งชาติโอเชียเนีย (โอเอ็นโอซี)
สมาคมกีฬาและคณะกรรมการโอลิมปิกแห่งชาติวานูวาตู

สมาคมกีฬาและคณะกรรมการโอลิมปิกแห่งชาติวานูวาตู (รหัสไอโอซี: VAN) เป็นคณะกรรมการโอลิมปิกแห่งชาติที่เป็นตัวแทนของประเทศวานูวาตูสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2530 มีสำนักงานใหญ่ตั้งอยู่ที่ประเทศวานูวาตู เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากวานูวาตูเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของคณะกรรมการโอลิมปิกแห่งชาติโอเชียเนีย (โอเอ็นโอซี)
คณะกรรมการโอลิมปิกแอลจีเรีย

คณะกรรมการโอลิมปิกแอลจีเรีย (, รหัสไอโอซี: ALG) เป็นคณะกรรมการโอลิมปิกแห่งชาติที่เป็นตัวแทนของประเทศแอลจีเรียสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2506 มีสำนักงานใหญ่ตั้งอยู่ที่ประเทศแอลจีเรีย เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากแอลจีเรียเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของสมาคมคณะกรรมการโอลิมปิกแห่งชาติแอฟริกา (โอเอ็นโอซี)
คณะกรรมการโอลิมปิกลิเบีย

คณะกรรมการโอลิมปิกลิเบีย (รหัสไอโอซี: LBA) เป็นคณะกรรมการโอลิมปิกแห่งชาติที่เป็นตัวแทนของประเทศลิเบียสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2505 มีสำนักงานใหญ่ตั้งอยู่ที่ประเทศลิเบีย เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากลิเบียเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของสมาคมคณะกรรมการโอลิมปิกแห่งชาติแอฟริกา (โอเอ็นโอซี)
โปลิตบูโรที่ 9 แห่งพรรคประชาชนปฏิวัติลาว

โปลิตบูโรที่ 9 แห่งพรรคประชาชนปฏิวัติลาว เป็นกลุ่มผู้ได้รับการคัดเลือกในการประชุมเต็มคณะครั้งแรกของคณะกรรมการศูนย์กลาง ชุดที่ 9 ทันทีหลังแต่งตั้งคณะกรรมการกลางที่ 9 ใน ค.ศ. 2011
สมาชิกอันดับ 9 ไซสมพอน พมวิหาน เป็นลูกชายของอดีตเลขาธิการทั่วไปของพรรค ไกสอน พมวิหาน
คณะกรรมการโอลิมปิกตูนิเซีย

คณะกรรมการโอลิมปิกตูนิเซีย (รหัสไอโอซี: TUN) เป็นคณะกรรมการโอลิมปิกแห่งชาติที่เป็นตัวแทนของประเทศตูนิเซียสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2500 มีสำนักงานใหญ่ตั้งอยู่ที่ประเทศตูนิเซีย เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากตูนิเซียเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของสมาคมคณะกรรมการโอลิมปิกแห่งชาติแอฟริกา (โอเอ็นโอซี)
ประเทศพม่าในซีเกมส์

ประเทศพม่า เข้าร่วมการแข่งขันกีฬาซีเกมส์ทุกรายการตั้งแต่ปี ค.ศ. 1959 พม่าเป็นเจ้าภาพการแข่งขันในปี ค.ศ. 1961, 1969 และ 2013 ที่ย่างกุ้งและเนปิดอว์
ประวัติศาสตร์.
พม่าเป็นหนึ่งในหกประเทศผู้ก่อตั้ง SEAP Games ในขณะนั้นประเทศใช้ชื่อ "พม่า" และเป็นเจ้าภาพจัดการแข่งขัน SEAP Games ครั้งที่ 2 ในปี ค.ศ. 1961 เมียนมาร์เป็นเจ้าภาพจัดการแข่งขันซีเกมส์ครั้งที่ 5 ในปี ค.ศ. 1969 หลังจากนั้น ด้วยเหตุผลทางการเมือง พม่าจึงไม่ได้เป็นเจ้าภาพจัดการแข่งขันกีฬาดังกล่าวอีกต่อไป อย่างไรก็ตาม ได้มีการส่งคณะผู้แทนแข่งขันกีฬาทุกปี หลังจาก 44 ปีต่อมา เมียนมาร์ได้เป็นเจ้าภาพจัดการแข่งขันซีเกมส์ครั้งที่ 27 อีกครั้งในปี ค.ศ. 2013
โกปปาอีตาเลีย ฤดูกาล 2021–22

การแข่งขันฟุตบอล โกปปาอีตาเลีย ฤดูกาล 2021–22 เป็นฤดูกาลที่ 75 ของฟุตบอลถ้วยแห่งชาติในฟุตบอลอิตาลี.
จำนวนทีมที่เข้าร่วมจะลดลงจาก 78 ของฤดูกาลที่แล้วเหลือ 44 สโมสร.
ยูเวนตุส คือแชมป์เก่า.
ระบบการแข่งขันและการประกบคู่.
ทีมที่เข้าสู่การแข่งขันในแต่ละขั้นต่าง ๆ ซึ่งมีดังนี้ :
วันแข่งขันในแต่ละรอบ.
ตารางการแข่งขันของแต่ละรอบได้ประกาศไว้เมื่อวันที่ 12 กรกฎาคม ค.ศ. 2021.
รอบเบื้องต้น.
ทั้งหมด 8 ทีมจาก เซเรีย เบ และ เซเรีย เซ เข้าร่วมในรอบนี้, 4 ทีมจะได้ผ่านเข้าสู่รอบแรก. วันที่และเวลาจะปล่อยออกมาในวันที่ 21 กรกฎาคม ค.ศ. 2021.
รอบแรก.
ทั้งหมด 32 ทีม (4 ทีมผู้ชนะจากรอบเบื้องต้น, 16 ทีมที่เหลือที่มาจาก เซเรียเบ และ 12 ทีมเซเรียอา ที่เป็นทีมวาง 9–20) เข้าร่วมในรอบนี้, 16 ทีมจะได้ผ่านเข้าสู่รอบสอง.
รอบสอง.
16 ทีมที่ชนะมาจากรอบแรกจะเข้าร่วมการแข่งขันในรอบสอง, 8 ทีมจะได้ผ่านเข้าสู่รอบ 16 ทีมสุดท้าย.
สายการแข่งขัน.
รอบ 16 ทีมสุดท้าย.
แต่ละนัดในรอบ 16 ทีมสุดท้ายจะเป็นการลงเล่นระหว่างแปดทีมผู้ชนะเลิศจากรอบสี่และสโมสรที่เป็นทีมวางอันดับที่ 1–8 ใน เซเรียอา ฤดูกาล 2020–21.
เลชเชคือสโมสรเดียวเท่านั้นจาก เซเรีย เบ ในรอบนี้. 
รอบก่อนรองชนะเลิศ.
แมตช์ในรอบก่อนรองชนะเลิศจะลงเล่นระหว่างสโมสรที่ผ่านมาจากรอบ 16 ทีมสุดท้าย.
รอบรองชนะเลิศ.
รอบรองชนะเลิศ (รอบที่มีสองเลก) จะลงเล่นระหว่างสโมสรที่ผ่านมาจากรอบก่อนรองชนะเลิศ.
กีฬาเบรกกิ้งในโอลิมปิกฤดูร้อน

โอลิมปิกฤดูร้อน 2024 จะนำกีฬาประเภทเบรกแดนซ์ (breaking) หรือ เบรกแดนซ์ (breakdancing) มาแข่งขันในโอลิมปิกฤดูร้อนเป็นครั้งแรก จะมีการแข่งขันสองเหรียญสำหรับประเภทชายและหญิง โดยมีการแข่งขัน "B-Boys" และ "B-Girls" จำนวน 16 คน เบรกแดนซ์เคยจัดแข่งขันก่อนหน้านี้ในโอลิมปิกเยาวชนฤดูร้อน 2018 โทมัส บัค ประธานไอโอซีกล่าวว่าพวกเขาเพิ่มเบรกแดนซ์นั้นเป็นส่วนหนึ่งของความพยายามที่จะดึงความสนใจจากคนหนุ่มสาวในกีฬาโอลิมปิกให้มากขึ้น องค์กรระหว่างประเทศคือสหพันธ์กีฬาลีลาศโลก
ฟุตบอลโลก 2022 รอบคัดเลือก โซนแอฟริกา

การแข่งขันฟุตบอลโลก 2022 รอบคัดเลือก โซนแอฟริกา เป็นการแข่งขันฟุตบอลในทวีปแอฟริกาเพื่อคัดเลือกทีมฟุตบอลเข้าแข่งขันฟุตบอลโลก 2022 รอบสุดท้ายที่ประเทศกาตาร์ สำหรับทีมชาติที่เป็นสมาชิกของสมาพันธ์ฟุตบอลแอฟริกา (CAF) ได้รับโควตาทั้งหมด 5 ทีมในการเข้าไปแข่งขันรอบสุดท้าย
รอบแรก.
การจับสลากสำหรับรอบแรกจัดขึ้นในวันที่ 29 กรกฎาคม พ.ศ. 2562 เวลา 12:00 EST  ที่สำนักงานใหญ่ของ CAF ในไคโร, อียิปต์
<onlyinclude></onlyinclude>
รอบสอง.
การจับสลากสำหรับรอบสองจัดขึ้นในวันที่ 21 มกราคม พ.ศ. 2563 เวลา 19:00 CAT , ที่ ริตซ์-คาร์ลตัน โรงแรมใน ไคโร, ประเทศอียิปต์.
<onlyinclude>
กลุ่ม เจ.
</onlyinclude>
ฟุตบอลโลก 2022 รอบคัดเลือก โซนคอนคาแคฟ

การแข่งขันฟุตบอลโลก 2022 รอบคัดเลือก โซนคอนคาแคฟ เป็นการแข่งขันฟุตบอลเพื่อคัดเลือกทีมฟุตบอลในส่วนอเมริกาเหนือ อเมริกากลาง และแคริบเบียน เพื่อเข้าแข่งขันฟุตบอลโลก 2022 รอบสุดท้ายที่ประเทศกาตาร์ สำหรับทีมชาติที่เป็นสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาเคฟ) ได้รับโควตาทั้งหมด 3 ทีมกับอีก 1 ทีมที่มีสิทธิ์ไปแข่งรอบเพลย์ออฟกับทีมจากโซนอื่น ๆ ในการเข้าไปแข่งขันรอบสุดท้าย
ผู้เข้าแข่งขัน.
ทีมชาติในเครือฟีฟ่าทั้ง 35 ทีมจากคอนคาแคฟเข้าสู่รอบคัดเลือก ทีมต่าง ๆ ได้รับการจัดอันดับฟีฟ่าในเดือนกรกฎาคม พ.ศ. 2563 อย่างไรก็ตาม เซนต์ลูเซียถอนตัวจากการแข่งขันรอบคัดเลือกในเวลาต่อมา โดยลดจำนวนทีมลงเหลือ 34 ทีม
รอบที่ 1.
กลุ่ม อี.
เซนต์ ลูเซีย ได้ถูกจับสลากมาอยู่ในกลุ่มนี้, แต่ถูกถอนทีมก่อนลงเล่น.
ฟุตบอลโลก 2022 รอบคัดเลือก โซนโอเชียเนีย

การแข่งขันฟุตบอลโลก 2022 รอบคัดเลือก โซนโอเชียเนีย เป็นการแข่งขันฟุตบอลเพื่อคัดเลือกทีมฟุตบอลในส่วนโอเชียเนีย เพื่อเข้าแข่งขันฟุตบอลโลก 2022 รอบสุดท้ายที่ประเทศกาตาร์ สำหรับทีมชาติที่เป็นสมาชิกของสมาพันธ์ฟุตบอลโอเชียเนีย (OFC) ได้รับโควตาทั้งหมด 0.5 ทีม (เช่น 1 โควต้าในรอบเพลย์ออฟทีมจากโซนอื่น ๆ) ในการเข้าไปแข่งขันรอบสุดท้าย
เจ้าภาพจัดการแข่งขันของโซนโอเชียเนียคือ กาตาร์ โดยจะแข่งขันระหว่างวันที่ 17 ถึง 30 มีนาคม ค.ศ. 2022
ทีมที่เข้าร่วมแข่งขัน.
ทีมชาติที่เป็นสมาชิกฟีฟ่าจากโซนโอเชียเนียทั้งหมด 9 ทีมจะเข้าร่วมแข่งขัน โดยอเมริกันซามัวและซามัวได้ถอนตัวจากการแข่งขันเมื่อวันที่ 29 พฤศจิกายน ค.ศ. 2021
สนาม.
การแข่งขันจะจัดขึ้นที่สนามสองแห่งในโดฮา
รอบคัดเลือก.
การแข่งขันรอบคัดเลือกเป็นการพบกันของสองทีมที่มีอันดับโลกฟีฟ่าต่ำที่สุดของโซน (ตองงาและหมู่เกาะคุก) ทีมที่ชนะจะผ่านเข้าสู่รอบแบ่งกลุ่ม
รอบแบ่งกลุ่ม.
7 ทีมที่อันดับโลกฟีฟ่าที่ดีที่สุดของโซนจะเข้ารอบแบ่งกลุ่มโดยอัตโนมัติ โดย 7 ทีมนี้รวมกับอีกหนึ่งทีมจากรอบคัดเลือก จะถูกแบ่งเป็น 2 กลุ่ม กลุ่มละ 4 ทีม ทำการแข่งขันแบบพบกันหมด ทีมชนะเลิศและรองชนะเลิศของแต่ละกลุ่มจะผ่านเข้าสู่รอบรองชนะเลิศ
การจับสลาก.
การจับสลากรอบแบ่งกลุ่มจัดขึ้นที่ซือริช ประเทศสวิตเซอร์แลนด์ เมื่อวันที่ 29 พฤศจิกายน ค.ศ. 2021 เวลา 21:00 ตามเวลายุโรปกลาง (ตรงกับวันที่ 30 พฤศจิกายน เวลา 09:00 ที่นิวซีแลนด์)
ผลการจับสลากออกมาเป็นดังนี้:
กำหนดการแข่งขันรอบแบ่งกลุ่มเป็นดังนี้:
กลุ่มเอ.
<onlyinclude></onlyinclude>
กลุ่มบี.
<onlyinclude></onlyinclude>
รอบสุดท้าย.
ในรอบสุดท้าย จะแข่งขันแบบเลกเดียวจบ หากผลยังเสมอกันในเวลา จะต้องเวลาพิเศษไปอีก 30 นาที (ครึ่งละ 15 นาที) หากจบช่วงเวลาพิเศษแล้วยังเสมอกัน จะต้องตัดสินด้วยการดวลลูกโทษ
สายการแข่งขัน.
<onlyinclude></onlyinclude>
รอบชิงชนะเลิศ.
ผู้ชนะของรอบชิงชนะเลิศจะได้ผ่านเข้าสู่ เพลย์ออฟระหว่างสมาพันธ์.
หมายเหตุ.
<templatestyles src="Reflist/styles.css" />
ฟุตบอลโลก 2022 รอบคัดเลือก (เพลย์ออฟระหว่างสมาพันธ์)

การแข่งขันฟุตบอลโลก 2022 รอบคัดเลือก (เพลย์ออฟระหว่างสมาพันธ์) เป็นการแข่งขันฟุตบอลเพื่อคัดเลือกทีมฟุตบอลที่กำหนดการแข่งขันสองกลุ่มในการแข่งเพลย์ออฟระหว่างสมาพันธ์เพื่อตัดสินหา 2 ทีมที่ผ่านการคัดเลือก เพื่อเข้าแข่งขันฟุตบอลโลก 2022 รอบสุดท้ายที่ประเทศกาตาร์ โดยจะแข่งขันแบบนัดเดียวจบในวันที่ 13–14 มิถุนายน ค.ศ. 2022 ที่ประเทศกาตาร์
การแข่งขัน.
เอเอฟซี พบ คอนเมบอล.
<section begin=playoff1 /><section end=playoff1 />
คอนคาแคฟ พบ โอเอฟซี.
<section begin=playoff2 /><section end=playoff2 />
อารามเชลิเย

อารามเชลิเย (Ćelije Monastery) เป็นอารามในคริสตจักรออร์ทอดอกซ์เซอร์เบีย ตั้งอยู่ที่เลลิช วาลเยวอ ประเทศเซอร์เบีย สร้างขึ้นในปลายศตวรรษที่ 13 เพื่ออุทิศแด่อัครทูตสวรรค์มีคาเอล
อารามเป็นที่รู้จักในฐานะอารามประจำยุสติน ปอปอวิช (1894–1979) ผู้ซึ่งคริสตจักรออร์ทอดอกซ์เซอร์เบียยกขึ้นเป็นนักบุญในปี 2010 อารามได้รับสถานะการคุ้มครองโดยรัฐบาลในปี 1979
ตำบลเชย์ฆมูซอ

เชย์ฆมูซอ  เป็นตำบลในอำเภอกลาง เทศมณฑลแอกแกลอ จังหวัดโกเลสถาน ประเทศอิหร่าน แบ่งออกเป็น 16 หมู่บ้าน จากสำมะโน พ.ศ. 2549 ตำบลนี้มีประชากร 12,909 คนใน 2,621 ครัวเรือน
อ้าง.
<templatestyles src="Reflist/styles.css" />
เซวานาวังค์

เซวานาวังค์ (Sevanavank; แปลว่า "เจ็ดอาราม") เป็นหมู่อารามตั้งอยู่บนแหลมเซวันทางตะวันตกเฉียงเหนือของทะเลสาบเซวันในจังหวัดเกการ์คูนีค ประเทศอาร์มีเนีย ไม่ไกลจากเมืองเซวัน
อ้างจากจารึกในโบสถ์หลังหนึ่งในหมู่โบสถ์นี้ อารามเซวานาวังค์ตั้งขึ้นเมื่อปี 874 โดยเจ้าหญิงมารียัม ธิดาของอาชอตที่หนึ่ง
สโมสรฟุตบอลเชริฟฟ์ตีรัสปอล

สโมสรฟุตบอลเชริฟฟ์  หรือ เชริฟฟ์ตีรัสปอล หรือเรียกสั้น ๆ ว่า เชริฟฟ์ เป็นสโมสรฟุตบอลอาชีพที่ตั้งอยู่ที่ตีรัสปอลในสาธารณรัฐมอลเดเวียพรีดเนสโตรวี (ทรานส์นีสเตรีย) ซึ่งเป็นรัฐที่ไม่ได้รับการรับรองโดยนิตินัย สโมสรก่อตั้งขึ้นใน ค.ศ. 1997 ในชื่อ "ตีรัสตีรัสปอล" ก่อนที่จะเปลี่ยนชื่อเป็น เชริฟฟ์ สโมสรทำผลงานได้อย่างโดดเด่นในวงการฟุตบอลมอลโดวา
ทีม "ต่อพิฆาต" ลงเล่นในลีกสูงสุดครั้งแรกเมื่อฤดูกาล 1998–99 ซึ่งในฤดูกาลนั้น พวกเขาก็ชนะเลิศมอลโดวันคัพ สโมสรชนะเลิศลีก 20 สมัย ฟุตบอลถ้วย 11 สมัย และซูเปอร์คัพ 7 สมัย ซึ่งพวกเขาเป็นสโมสรที่ชนะเลิศในแต่ละรายการมากที่สุด สำหรับการแข่งขันระดับทวีป เชริฟฟ์เข้ารอบแบ่งกลุ่มของยูฟ่ายูโรปาลีกสี่ครั้งและเป็นสโมสรแรกจากมอลโดวาที่ได้เข้าร่วมแข่งขันยูฟ่าแชมเปียนส์ลีกรอบแบ่งกลุ่มใน ค.ศ. 2021
ชื่อของสโมสรมีที่มาจากผู้สนับสนุนอย่างเชริฟฟ์ ซึ่งเป็นบริษัทอุตสาหกรรมแห่งหนึ่ง ผู้เล่นสโมสรลงเล่นเกมเหย้าในชุดแข่งสีเหลืองและดำที่สนามกีฬาเชริฟฟ์ซึ่งใช้งานมาตั้งแต่ ค.ศ. 2002 และมีความจุ 12,746 ที่นั่ง
สนาม.
สนามกีฬาเชริฟฟ์เป็นสนามเหย้าของเชริฟฟ์ตีรัสปอล มีบริษัทเชริฟฟ์เป็นเจ้าของ สนามเริ่มก่อสร้างเมื่อวันที่ 1 สิงหาคม ค.ศ. 2000 และสร้างเสร็จในเดือนพฤษภาคม ค.ศ. 2002 และทำพิธีเปิดอย่างเป็นทางการในเดือนกรกฎาคม ค.ศ. 2002 และมีการปรับปรุงสนามใหม่ใน ค.ศ. 2011 สนามแห่งนี้มีความจุ 12,746 ที่นั่งและสามารถใช้จัดการแข่งขันของฟีฟ่าและยูฟ่าได้ นอกจากเชริฟฟ์แล้ว สนามแห่งนี้ยังเป็นสนามเหย้าของสโมสรฟุตบอลตีรัสปอลและฟุตบอลทีมชาติมอลโดวา
สนามตั้งอยู่ในศูนย์กีฬาเชริฟฟ์ ซึ่งยังมีสมอลล์สปอร์ตสอารีนา ความจุ 8,000 ที่นั่ง, สนามซ้อม 8 แห่ง, ที่พักนักกีฬา, วิทยาลัย และโรงแรมห้าดาว
 "ณ วันที่ 25 สิงหาคม 2021"
 "ณ วันที่ 26 สิงหาคม 2021"
น้ำโปรยฐานเมฆ

ในทางอุตุนิยมวิทยา น้ำโปรยฐานเมฆ หมายถึงริ้วหรือแนวหยาดน้ำฟ้าที่สังเกตได้ ซึ่งตกลงจากเมฆแล้วระเหยหรือระเหิดก่อนถึงพื้นดิน ริ้วหยาดน้ำฟ้าที่ไม่ได้ระเหยก่อนตกถึงพื้นเรียกว่า แนวหยาดน้ำฟ้า (precipitation shaft) สาเหตุที่น้ำโปรยฐานเมฆไม่ตกถึงพื้นเนื่องจากหยาดน้ำฟ้าส่วนใหญ่ที่ตกลงจากที่สูงจะอยู่ในรูปผลึกน้ำแข็ง ซึ่งหลอมเหลวและระเหยเมื่อสัมผัสกับอากาศอุ่นและแห้งเบื้องล่าง น้ำโปรยฐานเมฆพบได้ทั่วไปในทะเลทรายและภูมิอากาศแบบอบอุ่น เช่น ตะวันออกกลาง แอฟริกาเหนือ ออสเตรเลีย และอเมริกาเหนือทางตะวันตก
น้ำโปรยฐานเมฆส่งผลต่อสภาพอากาศอย่างหลากหลาย เมื่อหยาดน้ำฟ้าถูกเปลี่ยนจากของเหลวเป็นไอจะลดปริมาณความร้อนในอากาศอย่างสำคัญ เนื่องด้วยน้ำมีความร้อนแฝงของการกลายเป็นไอสูง ในบางกรณีน้ำโปรยฐานเมฆทำให้อุณหภูมิอากาศลดลง ส่งผลให้อากาศหนาแน่นขึ้นและเกิดดาวน์เบิสต์ (downburst) หรือกระแสลมพุ่งลงแนวดิ่ง ซึ่งเป็นอันตรายต่อการบินอย่างยิ่ง นอกจากนี้ดาวน์เบิสต์ยังส่งผลให้เกิดลมกระโชกที่ภาคพื้นดิน
อนึ่ง คำว่าน้ำโปรยฐานเมฆตรงกับคำในภาษาอังกฤษคือ virga ซึ่งมีรากศัพท์จากภาษาละตินที่แปลว่า "กิ่งก้าน"
เกาะช้างน้อย

เกาะช้างน้อย เป็นเกาะขนาดเล็กในอ่าวไทย ในเขตตำบลเกาะช้าง อำเภอเกาะช้าง จังหวัดตราด ตั้งอยู่ทางด้านเหนือของเกาะช้าง ถัดจากแหลมช้างน้อย ท้องน้ำระหว่างแหลมช้างน้อยกับเกาะช้างน้อยมีแนวปะการังเหมาะสำหรับการดำน้ำตื้น อยู่ไม่ไกลจากท่าเรือข้ามฟากเกาะช้าง–อ่าวธรรมชาติ เกาะช้างน้อยเป็นส่วนหนึ่งของอุทยานแห่งชาติหมู่เกาะช้าง
ที่มาของชื่อ.
เมื่อมองจากหาดคลองสน (หาดช้างน้อย) ภูเขาลูกเล็กบนเกาะและแหลมในทางทิศเหนือของหาดมีรูปร่างคล้ายเหมือนช้างน้อยนอนหมอบอยู่ ซึ่งสันนิษฐานว่าเป็นที่มาของชื่อ "เกาะช้างน้อย" และ "แหลมช้างน้อย"
ภูมิประเทศ.
เกาะช้างน้อยตั้งอยู่ทางตอนเหนือของเกาะช้าง ทางฝั่งตะวันออกของอ่าวไทย มีพื้นที่ 0.26 ตารางกิโลเมตร มีลักษณะเป็นเกาะเขาหิน มีหาดทรายขนาดเล็กทางด้านตะวันออกของเกาะ ทางทิศตะวันออกเฉียงใต้ของใกล้กับแหลมช้างน้อยซึ่งเป็นแหลมขนาดเล็กแคบและอ่าวคลองสน ทางทิศใต้ข้ามอ่าวคลองสนเป็นเกาะมะปริง ทางทิศตะวันออกเฉียงเหนือไกลออกไปเป็นอ่าวธรรมชาติ ในตำบลคลองใหญ่ อำเภอแหลมงอบ
มูลนิธิยูไนเต็ดวันฮาร์ต

มูลนิธิยูไนเต็ดวันฮาร์ต  เป็นองค์การวิจัยและพัฒนาที่ไม่แสวงหาผลกำไร ภารกิจองค์การดังกล่าวคือการเป็นไม่แสวงหาผลกำไรที่ช่วยเหลือผู้คน ในการปรับปรุงคุณภาพชีวิตด้วยการส่งเสริมการปรับปรุงด้านการแพทย์ โดยมีเป้าหมายเพื่อลดผลกระทบของโรคระบบหัวใจหลอดเลือด โดยมุ่งเน้นที่ประเทศอินเดียและเอเชียใต้
องค์การนี้มุ่งเน้นไปที่กิจกรรมที่เกี่ยวข้องกับสุขภาพในรัฐกรณาฏกะของประเทศอินเดียในขณะที่สนับสนุนให้ลดผลกระทบของโรคหัวใจทั่วประเทศ โดยเฉพาะอย่างยิ่งในหมู่เด็กและเยาวชน โดยมีศูนย์ในบังคาลอร์และมังคาลอร์
ในระดับกิจกรรม งานพื้นฐานมีความโดดเด่นในแนวทางสากล โดยมุ่งเน้นที่งานด้านสาธารณสุขและการศึกษาทางการแพทย์ทั้งหมดในช่วงทศวรรษที่ผ่านมา ซึ่งมุ่งเป้าไปที่การจัดการโรคหัวใจและหลอดเลือดเป็นหลัก โดยมุ่งเน้นที่ประเทศกำลังพัฒนา เช่น ประเทศอินเดีย และการดูแลทางการแพทย์สำหรับเยาวชนเป็นหลัก
ประวัติ.
มูลนิธิยูไนเต็ดวันฮาร์ตได้รับการแลเห็นในบังคาลอร์ ประเทศอินเดียใน ค.ศ. 1994 โดยราหุล เศฏฏี ซึ่งเป็นนักศึกษาแพทย์ของมหาวิทยาลัย
สุขศึกษา.
มูลนิธินี้มีจุดมุ่งหมายเพื่อให้ความรู้แก่ผู้คนทั่วโลก และพยายามที่จะมีส่วนร่วมในความพยายามระดับโลกด้านสุขภาพ รวมถึงการพัฒนาในประเทศกำลังพัฒนา พวกเขาสนับสนุนการลดผลกระทบของโรคหัวใจผ่านความก้าวหน้าของการวิจัยและการประยุกต์ใช้ ตลอดจนการส่งเสริมการมีชีวิตที่มีสุขภาพดีและสมดุล พวกเขาเป็นพันธมิตรกับองค์การอื่น ๆ เช่น สมาพันธ์หัวใจโลกที่เจนีวา ประเทศสวิตเซอร์แลนด์ เป็นประจำ โดยเข้าร่วมกิจกรรมวันหัวใจโลกทุกปี
ทางมูลนิธิดำเนินกิจกรรมคัดกรองโรคหัวใจเป็นประจำในรัฐกรณาฏกะ ประเทศอินเดีย เพื่อเพิ่มการรับรู้ถึงโรคหัวใจและผลกระทบที่อาจเกิดขึ้น รวมถึงเพื่อตรวจหาโรคหัวใจในระยะเริ่มแรก ทั้งยังเผยแพร่บทความเกี่ยวกับสุขภาพสำหรับประโยชน์ของชุมชนเพื่อเพิ่มความตระหนักเกี่ยวกับโรคหัวใจ
ทั้งนี้ เพื่อให้นักเรียนและครูจากชุมชนที่มีรายได้น้อยสามารถเข้าถึงทรัพยากรการเรียนรู้และเทคโนโลยีคุณภาพสูงได้ จึงทำการวิจัยเพื่อทำให้สิ่งนี้เป็นจริง และเพื่อจุดประสงค์นี้ ทางองค์การได้ให้เงินช่วยเหลือกว่าครึ่งล้านรูปีอินเดียเพื่อความพยายามในการวิจัยและพัฒนา
เทคโนโลยีทางการแพทย์.
มูลนิธิยูไนเต็ดวันฮาร์ตยังส่งเสริมการพัฒนาที่ยั่งยืนด้วยการผลิตนวัตกรรมที่ปรับปรุงแนวทางปฏิบัติด้านสุขภาพและสุขศึกษาในการจัดการโรคหัวใจและหลอดเลือด โดยดำเนินการวิจัยและพัฒนาเทคโนโลยีทางการแพทย์ต้นทุนต่ำใหม่ ซึ่งมุ่งหวังที่จะเป็นประโยชน์ต่อชุมชนในประเทศกำลังพัฒนา
ในเดือนตุลาคม ค.ศ. 2006 มูลนิธินี้ได้เข้าร่วมเป็นพันธมิตรกับไอบีเอ็ม คอร์ปอเรชัน โดยตกลงที่จะสนับสนุนให้สมาชิกในชุมชนบริจาคเวลาพีซีที่ไม่ได้ใช้งานเพื่อช่วยเหลือการวิจัยด้านมนุษยธรรม และมุ่งเน้นไปที่ประเด็นทางการแพทย์ด้วยการเข้าร่วมโครงการเวิลด์คอมมูนิตีกริด
หมู่เกาะเหลายา

หมู่เกาะเหลายา หรือ หมู่เกาะเหลา  เป็นหมู่เกาะขนาดเล็กในอ่าวไทย ประกอบด้วย 3 เกาะตั้งเรียงกัันคือ เกาะเหลา(ยา)นอก เกาะเหลา(ยา)กลาง และเกาะเหลา(ยา)ใน ในเขตตำบลเกาะช้างใต้ อำเภอเกาะช้าง จังหวัดตราด ตั้งอยู่ทางด้านใต้ของอ่าวสลักเพชรของเกาะช้าง เกาะเหลายาในเป็นเกาะที่ใหญ่ที่สุดในบรรดา 3 เกาะ มีหาดทราย เป็นจุดศูนย์รวมการท่องเที่ยว มีที่พักและจุดดำน้ำชมปะการัง หมู่เกาะเหลายาเป็นส่วนหนึ่งของอุทยานแห่งชาติหมู่เกาะช้าง
ภูมิประเทศ.
หมู่เกาะเหลายาตั้งอยู่ทางตอนใต้ของเกาะช้าง ทางฝั่งตะวันออกของอ่าวไทย มีพื้นที่รวม 0.47 ตารางกิโลเมตร มีลักษณะต่างกันในแต่ละเกาะ เกาะเหลายานอกเป็นเกาะเขาหินไม่มีหาดทราย เกาะเหลายากลางเป็นเกาะขนาดเล็กที่สุดในสามเกาะระยะทางรอบเกาะประมาณ 800 เมตร และเกาะเหลายาในเป็นเกาะที่มีพื้นที่ใหญ่ที่สุด มีหาดทรายตลอดทั้งเกาะ และมีที่พักและจุดดำน้ำชมปะการัง ทั้ง 3 เกาะมีพืชพรรณปกคลุม และเชื่อมกันด้วยสะพานไม้ข้ามระหว่างเกาะ
วัดพระโยค

วัดพระโยค เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตลาด อำเภอเมืองสุราษฎร์ธานี จังหวัดสุราษฎร์ธานี ที่ดินตั้งวัดมีเนื้อที่ 13 ไร่ 2 งาน 63 ตารางวา
วัดพระโยคตั้งเมื่อ พ.ศ. 2321 เดิมชื่อ วัดสระแก้ว เพราะเขตวัดมีสระน้ำขนาดใหญ่ มีตำนานว่า เดิมมีพระประธานของวัด (ปัจจุบันอยู่ใต้ต้นข่อยข้างจอมปลวกหน้าอุโบสถ) ชาวบ้านเห็นว่าพระประธานโยกไปโยกมา จึงเรียกชื่อวัดว่า "วัดพระโยค" ในอดีตมีเนื้อที่ประมาณ 40 ไร่ ปัจจุบันเหลืออยู่เพียง 13 ไร่เศษ เนื้อที่ส่วนใหญ่กลายเป็นศาลเจ้า วัดได้รับพระราชทานวิสุงคามสีมาเมื่อ พ.ศ. 2340 ได้รับพระราชทานวิสุงคามสีมาครั้งหลังเมื่อวันที่ 7 ธันวาคม พ.ศ. 2549
อาคารเสนาสนะที่สำคัญ ได้แก่ อุโบสถหลังเก่ามีลักษณะทรงจีนรอบอุโบสถประดับตกแต่งด้วยตุ๊กตาจีน อุโบสถหลังใหม่กว้าง 12 เมตร ยาว 27 เมตร สร้างเมื่อ พ.ศ. 2502 กุฏิสงฆ์จำนวน 9 หลัง เป็นอาคารครึ่งตึกครึ่งไม้ 6 หลัง และ ตึก 3 หลัง ศาลาบำเพ็ญกุศล จำนวน 3 หลัง หอระฆัง และกุฏิเจ้าอาวาส ปูชนียวัตถุที่สำคัญ คือ พระประธานประจำอุโบสถ ปางมารวิชัย ขนาดหน้าตักกว้าง 90 นิ้ว สูง 118 นิ้ว
วัดคลองพร้าว

วัดคลองพร้าว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะช้าง อำเภอเกาะช้าง จังหวัดตราด มีที่ดินเนื้อที่ 7 ไร่ 3 งาน
วัดคลองพร้าวสร้างวัดเมื่อ พ.ศ. 2522 โดยมีพระครูนิเทศก์ธรรมยาน เจ้าคณะอำเภอในสมัยนั้น พร้อมด้วยผู้มีจิตศรัทธา ผู้ถวายที่ดินสร้างวัดคือ นายทวีป บุญลอย และมีผู้ร่วมก่อสร้าง คือ นายสวัสดิ์ ประศาสน์ศิลป์ นายประสาร ขันรกุล นายวิเชษฐ์ สุกระสูยานนท์ นายสมบุญ ย่านส้ม นายจำนงค์ สุขคง และนายประจวบ ศรีมงคล เริ่มแรกตั้งเป็นสำนักสงฆ์ชื่อ สำนักสงฆ์คลองพร้าว โดยได้นิมนต์พระอาจารย์สมบูรณ์ อินทวณฺโณ มาเป็นหัวหน้าสงฆ์มีการพัฒนา จนได้ประกาศตั้งวัดเมื่อวันที่ 25 กุมภาพันธ์ พ.ศ. 2552 ปัจจุบันมีพระอธิการศักดา ฐิตธมฺโม เป็นเจ้าอาวาส ดำรงตำแหน่งตั้งแต่ พ.ศ 2538 จนถึงปัจจุบัน
อาคารและเสนาสนะในวัด ได้แก่ อุโบสถ ศาลาสร้างเมื่อประมาณ พ.ศ. 2523 ธรรมศาลาประดิษฐานหลวงพ่อบัวเข็ม อุโบสถ ศาลาอเนกประสงค์ กุฏิสงฆ์รวม หอระฆัง และเมรุ เป็นต้น
ประเทศเซอร์เบียในโอลิมปิกฤดูหนาว 2022

ประเทศเซอร์เบีย จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติเซอร์เบียเป็นตัวแทนประเทศเซอร์เบียในการส่งนักกีฬาเข้าร่วมแข่งขันทั้งหมดจำนวน 4 คน ใน 2 ชนิดกีฬา
สกีลงเขา.
ผลการแข่งขันดังนี้ :
กีฬาที่ไม่ได้แข่งขัน.
สกีข้ามทุ่ง.
จากการบรรลุมาตรฐานคุณสมบัติขั้นพื้นฐาน เซอร์เบียมีนักสกีข้ามทุ่งชาย 1 คนและหญิง 2 คนที่มีคุณสมบัติเหมาะสม
วัดพระพุทธบาทน้อย

วัดพระพุทธบาทน้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสองคอน อำเภอแก่งคอย จังหวัดสระบุรี มีที่ดินตั้งวัดเนื้อที่ 92 ไร่ อาณาเขต ทิศเหนือ ยาว 18 เส้น 5 วา ทิศใต้ ยาว 20 เส้น ทิศตะวันออก ยาว 11 เส้น ทิศตะวันตก ยาว 9 เส้น
วัดพระพุทธบาทน้อยตั้งวัดเมื่อวันที่ 21 กุมภาพันธ์ พ.ศ. 2518 ได้รับพระราชทานวิสุงคามสีมาเมื่อวันที่ 12 กุมภาพันธ์ พ.ศ. 2522 จากประวัติระบุว่าสร้างขึ้นตั้งแต่ พ.ศ. 2400 ต่อมาได้กลายสภาพเป็นวัดร้าง และได้รับการบูรณะขึ้นใหม่อีกครั้งหนึ่ง ปัจจุบันมีพระอธิการสละ ยโสธโรดำรงต่ำแหน่งเจ้าอาวาส
พื้นที่ตั้งวัดเป็นที่ราบเชิงภูเขา มีภูเขาสูงใหญ่ล้อมโอบไว้ มีถ้ำที่ภูเขานี้สองถ้ำ ถ้ำหนึ่งอยู่ภูเขาด้านตะวันตก เรียกว่า "ถ้ำพุทโธ" เดินขึ้นบันไดสูง 63 ขั้น ด้านตะวันออกมีอีกถ้ำหนึ่ง เรียกว่า "ถ้ำพระใหญ่" มีบันไดนาคเดินขึ้นสู่ถ้ำ ภายในถ้ำมีพระพุทธรูปปูนปั้นปางสะดุ้งมาร หน้าตักกว้าง 4 ศอก 5 นิ้ว สูง 5 ศอก 5 นิ้ว สร้างสมัยอยุธยาตอนปลาย
อาคารเสนาสนะที่สำคัญ ได้แก่ ศาลาการเปรียญ กว้าง 12 เมตร ยาว 21 เมตร กุฏิสงฆ์ จำนวน 13 หลัง เป็นอาคารครึ่งตึกครึ่งไม้ หอสวดมนต์ เป็นอาคารไม้ สำหรับปูชนียวัตถุมี รอยพระพุทธบาท ประทับลึกลงไปในดิน มีขนาดกว้าง 1 ศอกเศษ ยาว 3 ศอก ประดิษฐานบนเนินเขา มีน้ำซับภายในรอยพระพุทธบาทและรายรอยไหลรินไม่เหือดแห้ง พระพุทธรูปขนาดใหญ่ประดิษฐานอยู่ในถ้ำ และบ่อพรานล้างเนื้อ
วัดบุญยืน (อำเภอเวียงสา)

วัดบุญยืน เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลกลางเวียง อำเภอเวียงสา จังหวัดน่าน ทุกปีในช่วงออกพรรษา วัดบุญยืนยังจัดให้มีการแข่งเรือยาวประเพณีตานก๋วยสลาก สมัยโบราณเจ้าผู้ครองนครน่าน ได้มีการประกอบพิธีถือน้ำพิพัฒน์สัตยาขึ้น ในพระวิหารต่อหน้าพระพุทธปฏิมาปางประทับยืน
วัดบุญยืนสร้างเมื่อ พ.ศ. 2329 โดยพระยาเวียงป้อ โดยสร้างสำนักสงฆ์เล็ก ๆ ประทานนามว่า วัดบุญนะ (ปัจจุบันเป็นที่ตั้งของตลาดสดและอาคารพาณิชย์) ต่อมาในสมัยเจ้าฟ้าอัตถวรปัญโญได้เสด็จประพาสเวียงสา ทรงเห็นว่าวัดบุญนะคับแคบ ไม่สามารถขยายให้กว้างได้จึงได้ย้ายวัดมาทางด้านทิศเหนือบนฝั่งขวาของลำน้ำน่าน เมื่อวันที่ 6 กุมภาพันธ์ พ.ศ. 2329 อาคารเสนาสนะต่าง ๆ สร้างด้วยไม้สัก เช่น วิหาร กุฎิสงฆ์รวมถึงศาสนวัตถุอื่น ๆ และได้พระราชทานนามวัดใหม่ว่า วัดป่าสักงาม ต่อมาเมื่อ พ.ศ. 2343 ได้โปรดเกล้าให้สร้างพระวิหาร และสร้างพระพุทธรูปประธานในวิหารปางประทับยืน ขนาดสูง 8 ศอก และเปลี่ยนชื่อวัดมาเป็น "วัดบุญยืน" ตามลักษณะพระพุทธรูป กรมศิลปากรประกาศขึ้นทะเบียนเป็นโบราณสถานเมื่อ พ.ศ. 2501 ได้รับสถานะเป็นพระอารามหลวงชั้นตรีชนิดสามัญ เมื่อ พ.ศ. 2538
อุโบสถของวัดได้รับอิทธิพลศิลปะสุโขทัย ปูชนียวัตถุที่สำคัญ คือ พระประธานในพระวิหาร สร้างเป็นพระพุทธรูปปางประทับยืน เมื่อ พ.ศ. 2340 เป็นพระพุทธรูปปางเปิดโลกพระพุทธรูปปางนี้อยู่ในพระอิริยาบทยืน ห้อยพระหัตถ์สองข้างลงตามปกติ เหมือนประทับยืน แต่แบฝ่าพระหัตถ์ทั้งสองออกไปข้างหน้าเป็นกริยาเปิด ประตูของวิหาร แกะสลักด้วยไม้สักลวดลายสามชั้น เป็นภาพพระอินทร์ประทับบนดอกบัว และพระพรหมประทับอยู่บนช้างเจ็ดเศียร ขอบด้านบนของบานประตูทั้งซ้ายขวา มีจารึกโดยกล่าวถึงเจ้าฟ้าอัตถวรปัญโญ พร้อมด้วยเจ้าสุมนเทวราช และเจ้าราชวงศ์เชียงของเป็นผู้แกะสลัก เมื่อ พ.ศ. 2350–2353
เรืออวกาศ

เรืออวกาศ  หมายถึงยานอวกาศที่สามารถเดินทางข้ามระบบดาวด้วยการวาร์ป ปัจจุบันเป็นเพียงทฤษฎี ยังไม่สามารถสร้างจริง คำนี้ถูกล่าวถึงครั้งแรกในนวนิยายแนวไซไฟเรื่อง "Oahspe: A New Bible" ซึ่งตีพิมพ์ในปีค.ศ. 1882
เกาะไม้ซี้

เกาะไม้ซี้ หรือ เกาะไม้ซี้ดอน เป็นเกาะขนาดเล็กในกลุ่มเกาะกูด อยู่ทางด้านทิศตะวันตกเฉียงเหนือของเกาะกูด ในอำเภอเกาะกูด จังหวัดตราด ประเทศไทย เกาะไม้ซี้เป็นส่วนหนึ่งของอุทยานแห่งชาติหมู่เกาะช้าง และเป็นที่ตั้งของสนามบินเกาะไม้ซี้
ที่มาของชื่อ.
ชื่อ "เกาะไม้ซี้" ปรากฏในจังหวัดตราด คือ เกาะไม้ซี้ใหญ่ เกาะไม้ซี้เล็ก (2 เกาะในกลุ่มเกาะช้าง) และเกาะไม้ซี้ (เกาะไม้ซี้ดอน) ที่มาของชื่อเกาะเหล่านี้มาจากพืชที่เรียกว่า ไม้ซี้ (ไผ่ซี้) เป็นไผ่ที่มีมากในจังหวัดตราดและจันทบุรี
ภูมิประเทศ.
เกาะไม้ซี้เป็นเกาะขนาดเล็กพื้นที่ประมาณ 1.602 ตารางกิโลเมตร และเป็นหนึ่งในสามเกาะในกลุ่มเกาะกูด (Ko Kut Archipelago) อยู่ห่างจากเกาะกูดทางด้านทิศตะวันตกเฉียงเหนือประมาณ 1 กิโลเมตร ใกล้อ่าวสลักอวน (อ่าวสลัด) มีรูปทรงคล้ายสี่เหลี่ยมขนมเปียกปูน ทั้งเกาะเป็นเนินขนาดย่อมพื้นผิวด้านบนตัดราบบางส่วนจากการสร้างสนามบิน
แตร์เดอโนซาเยอ

แตร์เดอโนซาเยอ  เป็นเพลงชาติของประเทศโตโก เนื้อร้องและทำนองประพันธ์โดยอาแล็กซ์ กาซีมีร์ โดเซ (Alex Casimir-Dosseh) และเป็นเพลงชาติตั้งแต่ได้รับเอกราชใน ค.ศ. 1960 จนกระทั่ง ค.ศ. 1979 เมื่อเพลงนี้ถูกแทนที่ด้วยเพลงอื่นที่พรรคชุมนุมชาวโตโกประพันธ์ขึ้น แต่ก็กลับมาเป็นเพลงชาติอีกครั้งใน ค.ศ. 1992
เพลงชาติยุคพรรคชุมนุมของชาวโตโก.
ในช่วงสาธารณรัฐที่ 3 ได้มีการเปลี่ยนชื่อเพลงชาติเป็น "l'UNITÉ NATIONALE". นี่คือเพลงชาติที่เขียนโดยพรรคแรลลี่ของชาวโตโก ซึ่งระหว่างปี ค.ศ. 1979 ถึง ค.ศ. 1992 ได้แทนที่ "แตร์เดอโนซาเยอ" จนถึงในปี ค.ศ. 1992 เนื่องจากมีความกังวลว่าความรักชาติจะเท่ากับความจงรักภักดีต่อการชุมนุม